5. ทรัพย์สินที่ใช้ในการประกอบธุรกิจ

บริษัท เคซีอี อีเลคโทรนิคส์ จำกัด (มหาชน) ตั้งอยู่เลขที่ 125-125/1, 1 หมู่ 4
นิคมอุตสาหกรรมลาดกระบัง ถนนฉลองกรุง แขวงลำปลาทิว เขตลาดกระบัง เป็นบริษัทฯ
แรกที่เข้ามาประกอบการใน นิคมอุตสาหกรรมลาดกระบัง เขตส่งออก

แปลงที่ 1 ตั้งอยู่เลขที่ 101 เนื้อที่ 1 ไร่ 3 งาน 18 ตารางวา
เป็นอาคารโรงงานเดิมของบริษัทฯ ก่อนที่จะย้ายที่ตั้ง
ปัจจุบันใช้เป็นคลังสินค้าชั่วคราวและเก็บเอกสารทางบัญชี

แปลงที่ 2 ตั้งอยู่เลขที่ 125-125/1 หมู่ที่ 4 เนื้อที่ 9 ไร่ 1 งาน 27 ตารางวา
เป็นสำนักงานและโรงงาน ปัจจุบันประกอบด้วยอาคารคอนกรีตเสริมเหล็ก 2
อาคารที่ออกแบบโดยเฉพาะสำหรับโรงงานผลิตแผ่นพิมพ์วงจรอีเล็กทรอนิกส์

แปลงที่ 3 เลขที่ 1 หมู่ 4 เนื้อที่ 10 ไร่ 2 งาน 14 ตารางวา ซื้อพร้อมอาคารและที่ดินซึ่งติดกับที่ดินเลขที่ 125-125/1 เพื่อใช้ขยายกำลังการผลิตในอนาคต แต่ปัจจุบันใช้เก็บสตอกวัตถุดิบ

แปลงที่ 4 ตั้งอยู่ที่นิคมอุตสาหรรมลาดกระบัง ในเนื้อที่ 15 ไร่ 1 ตารางวา
ซื้อเพื่อจัดสร้างโรงงานในอนาคต

แปลงที่ 5 ตั้งอยู่ที่นิคมอุตสาหกรรมลาดกระบังติดกับแปลงที่ 4 ในเนื้อที่ 6 ไร่
ซื้อเพื่อจัดสร้างโรงงานในอนาคต

สำหรับบริษัทย่อย คือ บริษัท เค.ซี.อี อินเตอร์เนชั่นแนล จำกัด ตั้งอยู่เลขที่ 677 หมู่ที่ 4
นิคมอุตสาหกรรมบางปู ตำบลแพรกษา จังหวัดสมุทรปราการ ในเนื้อที่ 8 ไร่
ซึ่งเป็นสำนักงานและโรงงานผลิตแผ่นพิมพ์วงจรอีเล็กทรอนิกส์ แบบ DOUBLE SIDED PTH

บริษัท ไทยลามิเนต แมนูแฟคเจอเรอร์ จำกัด (บริษัทย่อย) ตั้งอยู่เลขที่ 115/2 นิคมอุตสาหกรรมลาดกระบัง ถนนฉลองกรุง แขวงลำปลาทิว เขตลาดกระบัง กรุงเทพมหานคร ในเนื้อที่ 7 ไร่ 3 งาน 25 ตารางวา เพื่อให้เป็นโรงงานผลิตแผ่น LAMINATE และ PREPREG 

แปลงที่ 2 ตั้งอยู่เลขที่ 115/2 นิคมอุตสาหกรรมลาดกระบัง ในเนื้อที่ 2 ไร่ 2 งาน

บริษัท เคซีอี เทคโนโลยี จำกัด (บริษัทย่อย) ตั้งอยู่เลขที่ 117,118 หมู่ที่ 1 ในเนื้อที่ 28 ไร่ 2 งาน 72 ตารางวา ที่นิคมอุตสาหกรรมบ้านหว้า (ไฮเทค) อำเภอตำบลบ้านเลน อำเภอบางปะอิน จังหวัดพระนครศรีอยุธยา โดยดำเนินธุรกิจหลักคือผลิตและจำหน่ายแผ่นวงจรพิมพ์

เครื่องจักร และอุปกรณ์การผลิตที่ใช้อยู่เป็นเครื่องจักรที่ใหม่และทันสมัย ทางบริษัทฯ
ได้เลือกซื้อเครื่องจักร ที่มีประสิทธิภาพในการทำงานสูงจากทั่วโลก เช่น สหรัฐอเมริกา ญี่ปุ่น
อิตาลีและเยอรมัน อายุการใช้งานของเครื่องจักรโดยเฉลี่ย 6 ปี ถึง 10 ปี
เครื่องจักรที่มีอยู่สามารถผลิตแผ่นพิมพ์วงจรอีเล็กทรอนิกส์ได้ 10,800,000 ตารางฟุต/ปี บริษัทฯ
มีโครงการจะเพิ่มเครื่องจักรเพื่อให้มีกำลังการผลิตได้ถึง 12,800,000 ตารางฟุต ในปี 2549

ที่ดิน อาคารและอุปกรณ์ ประกอบด้วย

  ณ. วันที่ 31 ธันวาคม 2548

ที่ดิน อาคารและอุปกรณ์ ของบริษัทและบริษัทย่อย

(หน่วย:บาท)

+---------------------------------------------------+------------------+
|                                                   | จำนวนเงิน         |
+---------------------------------------------------+------------------+
| ที่ดิน                                               | 366,940,482      |
+---------------------------------------------------+------------------+
| อาคารและโรงงาน                                    | 429,541,213      |
+---------------------------------------------------+------------------+
| เครื่องจักรและอุปกรณ์โรงงาน                            | 4,013,480,969    |
+---------------------------------------------------+------------------+
| ส่วนปรับปรุงโรงงาน                                   | 26,465,005       |
+---------------------------------------------------+------------------+
| เครื่องตกแต่งติดตั้งและอุปกรณ์สำนักงาน                     | 305,414,391      |
+---------------------------------------------------+------------------+
| ส่วนปรับปรุงสำนักงาน                                  | 4,704,795        |
+---------------------------------------------------+------------------+
| ยานพาหนะ                                          | 13,544,744       |
+---------------------------------------------------+------------------+
| โรงงานและส่วนปรับปรุงโรงงานระหว่างก่อสร้าง              | 699,500          |
+---------------------------------------------------+------------------+
| เครื่องจักรและอุปกรณ์ระหว่างติดตั้ง                        | 113,477,804      |
+---------------------------------------------------+------------------+
| เครื่องจักรและอุปกรณ์ระหว่างทาง                         | 27,271           |
+---------------------------------------------------+------------------+
|                                                   |                  |
+---------------------------------------------------+------------------+

ที่ดิน อาคาร และอุปกรณ์ และค่าเสื่อมราคา

ที่ดินแสดงตามราคาทุน อาคาร
และอุปกรณ์แสดงตามราคาทุนหลังหักค่าเสื่อมราคาสะสมและค่าเผื่อการด้อยค่าของสินทรัพย์ (ถ้ามี)

บริษัทฯและบริษัทย่อยสอบทานการด้อยค่าของสินทรัพย์เมื่อมีข้อบ่งชี้ว่าราคาตามบัญชีของสินทรัพย์ดังกล่าวสูงกว่ามูลค่าที่คาดว่าจะได้รับคืน
(ราคาขายสุทธิของสินทรัพย์นั้น ๆ ตามปกติธุรกิจหรือมูลค่าจากการใช้งานแล้วแต่ราคาใดจะสูงกว่า)
การสอบทานจะพิจารณาสินทรัพย์แต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน
บริษัทฯและบริษัทย่อยจะรับรู้ขาดทุนจากการด้อยค่าในงบกำไรขาดทุน
บริษัทฯและบริษัทย่อยจะบันทึกกลับรายการขาดทุนจากการด้อยค่าเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไปหรือยังคงมีอยู่แต่เป็นไปในทางที่ลดลง

ค่าเสื่อมราคาของอาคารและอุปกรณ์คำนวณจากราคาทุนโดยใช้วิธีเส้นตรงตามอายุการใช้งานโดยประมาณของสินทรัพย์ดังต่อไปนี้
:-

+---------------------------------------+-----+-----------------------+
| อาคารและโรงงาน                        | -   | 20 - 25 ปี             |
+---------------------------------------+-----+-----------------------+
| เครื่องจักรและอุปกรณ์โรงงาน                | -   | 5 - 16 ปี              |
+---------------------------------------+-----+-----------------------+
| ส่วนปรับปรุงโรงงานและสำนักงาน             | -   | 5 - 20 ปี              |
+---------------------------------------+-----+-----------------------+
| เครื่องตกแต่งติดตั้งและอุปกรณ์สำนักงาน         | -   | 5 - 10 ปี              |
+---------------------------------------+-----+-----------------------+
| ยานพาหนะ                              | -   | 5 ปี                   |
+---------------------------------------+-----+-----------------------+

ไม่มีการคิดค่าเสื่อมราคาสำหรับที่ดิน งานระหว่างก่อสร้าง
และเครื่องจักรและอุปกรณ์ระหว่างทางและระหว่างติดตั้ง

การบันทึกต้นทุนการกู้ยืมเงินเป็นราคาทุนของทรัพย์สิน

ต้นทุนการกู้ยืมซึ่งเกี่ยวเนื่องกับเงินกู้ยืมที่กู้มาโดยเฉพาะสำหรับการจัดหาสินทรัพย์ถาวรจะถูกนำไปรวมเป็นส่วนหนึ่งของราคาทุนของสินทรัพย์ถาวรจนกว่าสินทรัพย์ถาวรนั้นจะอยู่ในสภาพพร้อมที่จะใช้งาน

ค่าความนิยม

ส่วนของราคาทุนที่สูงกว่าราคาตามบัญชีของเงินลงทุนในบริษัทย่อย ณ วันซื้อหุ้นถือเป็น
ค่าความนิยมและจะถูกตัดจำหน่ายเป็นค่าใช้จ่ายโดยวิธีเส้นตรงภายในระยะเวลา 5 และ 10 ปี

เงินตราต่างประเทศ

รายการที่เป็นเงินตราต่างประเทศซึ่งเกิดขึ้นระหว่างปีได้แปลงค่าเป็นเงินบาทโดยอัตรา แลกเปลี่ยน
ณ วันที่ ที่เกิดรายการ สินทรัพย์และหนี้สินที่เป็นเงินตราต่างประเทศ คงเหลืออยู่ ณ วันที่
ในงบดุลได้แปลงค่าเป็นเงินบาทโดยอัตราแลกเปลี่ยน ณ วันที่ในงบดุล

กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

สัญญาซื้อขายเงินตราต่างประเทศล่วงหน้า

 บริษัทฯและบริษัทย่อยได้ทำสัญญาซื้อขายเงินตราต่างประเทศล่วงหน้า ในการบริหารความเสี่ยงของสินทรัพย์และหนี้สินที่เกิดจากความเปลี่ยนแปลงของอัตราแลกเปลี่ยนเงินตราต่างประเทศ

ส่วนต่างของอัตราแลกเปลี่ยนจากสัญญาซื้อขายเงินตราล่วงหน้าที่ยังไม่ครบกำหนดเป็นผลต่างของอัตราแลกเปลี่ยนทันทีในสัญญาซื้อขายเงินตราต่างประเทศล่วงหน้ากับอัตราแลกเปลี่ยนอ้างอิง
ณ วันสิ้นปีของธนาคารแห่งประเทศไทย และบันทึกเป็นรายได้หรือค่าใช้จ่ายสำหรับปี

ผลต่างระหว่างอัตราแลกเปลี่ยนล่วงหน้าและอัตราแลกเปลี่ยนทันทีในสัญญาซื้อขายเงินตราต่างประเทศล่วงหน้านำมาเฉลี่ยรับรู้เป็นรายได้
หรือค่าใช้จ่ายตามอายุของสัญญา

ภาระผูกพันของทรัพย์สินระยะยาว

บริษัทฯมีงินกู้ยืมระยะยาวจากธนาคารเป็นเงินกู้สกุลเงินบาท โดยคิดอัตราดอกเบี้ยร้อยละ 3.75
ต่อปี MLR (MINIMUM LOAN RATE) ต่อปี ซึ่งบริษัทฯ ได้จดจำนองที่ดินบางส่วนเป็นหลักประกัน

บริษัท เคซีอี อินเตอร์เนชั่นแนล จำกัด ซึ่งเป็นบริษัทย่อยแห่งหนึ่ง
มีเงินกู้ยืมระยะยาวจากธนาคารเป็นเงินกู้สกุลเงินบาทและยูโร มีอัตราดอกเบี้ย ระหว่างร้อย 3.50
ต่อปี ถึง 3.85 ต่อปี LIBOR บาท ร้อยละ 1.5 ต่อปี
เงินกู้ยืมระยะยาวดังกล่าวค้ำประกันโดยบริษัท เคซีอี อีเลคโทรนิคส์ จำกัด (มหาชน)

บริษัท ไทยลามิเนต แมนูแฟคเจอเรอร์ จำกัด ซึ่งเป็นบริษัทย่อยอีกแห่งหนึ่ง
มีเงินกู้ยืมระยะยาวจากธนาคารเป็นเงินกู้สกุลเงินบาท โดยมีวงเงิน 340 ล้านบาท
มีอัตราดอกเบี้ยระหว่างร้อยละ 4.50 ต่อปี MLR( MINIMUM LOAN RATE) ลบ ร้อยละ 1.50
ต่อปี เงินกู้ยืมระยะยาวดังกล่าวค้ำประกัน โดยบริษัท เคซีอี อีเลคโทรนิคส์ จำกัด (มหาชน)
และการจดจำนองอาคารสิ่งปลูกสร้างและเครื่องจักรบางส่วนของบริษัทย่อย

บริษัท เคซีอี เทคโนโลยี จำกัด ซึ่งเป็นบริษัทย่อยอีกแห่งหนึ่ง
มีเงินกู้ยืมระยะยาวจากธนาคารเป็นเงินกู้สกุลเงินบาทและยูโร มีอัตราดอกเบี้ยระหว่าง MLR
(MINIMUM LOAN RATE) ต่อปี เงินกู้ยืมระยะยาวดังกล่าวค้ำประกัน โดยบริษัท เคซีอี
อีเลคโทรนิคส์ จำกัด (มหาชน)
และการจดจำนองที่ดินพร้อมสิ่งปลูกสร้างและจดจำนำเครื่องจักรส่วนใหญ่ของบริษัทย่อย

  รายละเอียดเงินกู้ยืมระยะยาว ณ วันที่ 31 ธันวาคม 2548 มีดังนี้ :-

[TABLE]

[TABLE]

กำไรต่อหุ้น

กำไรต่อหุ้นขั้นพื้นฐานคำนวณโดยการหากำไรสุทธิสำหรับปีด้วยจำนวนถัวเฉลี่ยถ่วงน้ำหนักของหุ้นสามัญที่ถือโดยบุคคลภายนอกและออกอยู่ในระหว่างปี

กำไรต่อหุ้นปรับลดคำนวณโดยการหารกำไรสุทธิสำหรับปีด้วยผลรวมของจำนวนหุ้นสามัญถัวเฉลี่ยถ่วงน้ำหนักที่ถือโดยบุคคลภายนอกและออกอยู่ในระหว่างปี
กับจำนวนถัวเฉลี่ยถ่วงน้ำหนักของหุ้นสามัญที่บริษัทฯอาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ